རྒྱ་གར་འཕགས་པའི་ཡུལ་གྱི་པཎ་གྲུབ་མང་པོ་ཞིག་ཐུགས་དམ་ཏིང་ངེ་འཛིན་ལ་བཞུགས་པའི་གནས་ཁྱད་པར་ཅན་དང་ལྷག་པར་དུས་རབས༡༧པའི་མཚམས་སུ་ཞབས་དྲུང་ཐུགས་སྤྲུལ་འཇིགས་མེད་གྲགས་པ་ཞབས་ཀྱིས་གདན་ས་བཏབ་སྟེ་ཞབས་དྲུང་ཐུགས་སྤྲུལ་རིམ་བྱོན་རྣམས་ཀྱི་གདན་ས་གཙོ་བོར་བཟུང་སྟེ་དཔལ་ལྡན་འབྲུག་པའི་ཆོས་ཀྱི་ཆུ་འགོ་ལྟ་བུ་ཞིག་ཏུ་གྱུར།ཕྱིས་སུ་སྤྱི་ལོ༢༠༠༠ལོར་སྐྱབས་རྗེ་ཁྲི་རབས་བདུན་ཅུ་པ་སྤྲུལ་སྐུ་འཇིགས་མེད་ཆོས་ཀྱི་གྲགས་པ་མཆོག་དང་མི་དབང་རྒྱལ་བཙུན་ལྷན་རྒྱས་རྣམས་ཀྱིས་བཤད་པའི་བསྟན་པ་མི་ཉམས་ཡུན་དུ་གནས་པའི་ཐབས་སུ་བཤད་གྲྭའི་སྡེ་ཆེན་མོ་བཙུགས་ཏེ་མི་ལོ་བཅུ་ཕྲག་གི་རིང་ལ་འཆད་ཉན་བགྱིས་ཏེ་རྒྱལ་བསྟན་གོང་དུ་འཕྱུར་བའི་བཀའ་དྲིན་གྱི་བདག་པོ་ཉིད་དུ་བཞུགས་ཡོད།